భారతదేశం ఉపసంహరణను ప్రకటించిన వారంలో,  అమెరికాలోని వాషింగ్టన్, డిసి, న్యూయార్క్, చికాగో, హ్యూస్టన్, లాస్ ఏంజలెస్, శాన్ ఫ్రాన్సిస్కో, సియాటెల్ నగరాల్లోని కాశ్మీరీ ముస్లిం సమాజ సభ్యులు జమ్మూ కాశ్మీరు స్వయంప్రతిపత్తి హోదాను భారతదేశం తొలగించడానికి వ్యతిరేకంగా అనేక నిరసన ప్రదర్శనలు నిర్వహించారని పాకిస్తాన్ వార్తాపత్రిక "డాన్" రాసింది. నిరసనకారులు 2019 ఆగస్టు 10 న వైట్ హౌస్ వెలుపల సమావేశమై కాశ్మీర్ ప్రజలకు సహాయం చేయాలని వాషింగ్టన్‌ను కోరారు. పాకిస్తాన్ రాయబారి అసద్ మజీద్ ఖాన్ "భారతదేశానికి మరికొంత తెలివిని చొప్పించాలని" అమెరికాను కోరుతూ కార్యక్రమాలు నిర్వహించారు. "వారి [కాశ్మీరీలను] హక్కులను హరించడమే కాదు, విస్తృతమైన హత్యలు, హింసల ద్వారా వారిని లొంగదీసుకోవడమే" భారత ప్రణాళిక అని కాశ్మీరీ ప్రవాసుడైన గులాం నబీ ఫాయ్ ఆరోపించాడు. అయితే శ్రీనగర్‌కు చెందిన మరో నిరసనకారుడు, అమెరికా మధ్యవర్తిత్వం వహించడానికి ఇప్పుడు సమయం ఆసన్నమైందని నొక్కి చెప్పాడు. 

"ఇండియా టుడే" ప్రకారం, 2019 ఆగస్టు 25 న, అమెరికాలోని కాశ్మీరీ పండిట్ సంఘం ఈ నిర్ణయానికి మద్దతుగా ర్యాలీని నిర్వహించింది. ఆర్టికల్ 370 కాశ్మీరులోని మైనారిటీల పట్ల "వివక్షాపూరితమైనద"ని పేర్కొంది. ఆ ర్యాలీలో వారు, కాశ్మీర్ లోయలో తమ మైనారిటీ హోదా గురించి, అక్కడ తమపై జరిగినమత వివక్ష గురించి, 1990 లలో తమను అక్కడి నుండి తరిమి వేయడం గురించి, ఇస్లామిక్ ఉగ్రవాదం కారణంగా తాము విడిచిపెట్టిన "తమ స్వదేశానికి [లోయకు] తిరిగి వెళ్లాలని" కోరుకుంటున్నామనీ చెప్పారు. అట్లాంటా ర్యాలీలో, ఆర్టికల్ 370 రాష్ట్రంలోని "షియాలు, దళితులు, గుజ్జర్లు, కాశ్మీరీ పండితులు, కాశ్మీరీ సిక్కుల" పట్ల వివక్షతో కూడుకున్నదని ప్రదర్శనకారులు చెప్పారని "ఇండియా టుడే తెలిపింది" . 

అమెరికా సంయుక్త రాష్ట్రాలు
ప్రభుత్వం తీసుకున్న చట్టపరమైన మార్గం
రద్దుకు వ్యతిరేకంగా పిటిషన్లు
ఫ్రాన్స్